དེས་ན་མེ་ཐབ་གྱི་དབྱིབ་དང་།ཁ་དོགམཆོད་རྫས།བཞུགས་ཚུལ།མེ་བླང་ལུགས།ཤིང་གི་ཁྱད་པར།དམིགས་པ་འཛིན་ཚུལ།ཞུགས་མེའི་པྲ་བརྟག་སོགས་རྒྱས་པར་མི་སྤྲོས་སོ།དེ་ལྟར་སྦྱིན་སྲེག་གི་དགོས་པ་ནི་ཕྱི་ཡུལ་ས་གཞི་བདག་སོགས་འཇིག་རྟེན་དྲེག་པའི་ལྷ་ལ་ཕུལ་བས་སྐོ་ལོང་གདུག་རྩུབ་ཞི་ཞིང་ལས་དཀར་པོ་དགེ་བའི་སྡོང་གྲོགས་བྱེད་པ་དང་།ནང་རང་ལུས་མེ་ལྷའི་ཀྱིལ་འཁོར་གྱི་ལྷ་ཚོགས་ཕུལ་བས་ཕུང་པོ་གནས་སུ་དག་ཅིང་སྐུ་དང་ཡེ་ཤེས་སུ་སྨིན་པ་དང་།གསང་བ་དབྱིངས་ཀྱི་རྒྱལ་བ་དཀྱིལ་འཁོར་གྱི་ལྷ་ཚོགས་ལ་ཕུལ་བས་དུག་ལྔ་ཉེ་བར་ཞི་ནས་ཡེ་ཤེས་ཀྱི་ཉི་མ་ཤར་བ་དང་།ཡང་གསང་བོད་ཉིད་སྐྱེ་བ་མེད་དབྱིངས་སུ་དམིགས་མེད་དུ་ཕུལ་བས་མཐར་ཐུག་རྟོགས་པའི་རང་ས་ཟིན་པའི་དགོས་པ་ཡོད་དེ།རྩ་རྒྱུད་ལས་སྒྲིབ་སྦྱང་ཚོགས་རྫོགས་ཀུན་ལ་ཚིམ་བྱ་དང་།ཕྲལ་གྱི་རྐྱེན་ཟློག་སྡེ་བརྒྱད་དགའ་བདེའི་ཕྱིར།དུས་བཞི་བ་ག་ཡུམ་གྱི་ཧོམ་ཞལ་དུ།ཕུང་པོ་སྐྱེ་ཤི་སྲེག་པའི་མེ་འབར་བས།འགྲོ་བ་ཀུན་ལ་མ་གོད་སྦྱིན་པ་འབར།དངོས་མེད་སེམས་སུ་འབར་བའི་ཧོམ་ཞལ་དུ།རྣམ་རྟོག་མཚན་མ་སྲེག་པའི་མེ་སྤར་བས།རྟོག་མེད་རྣམ་དག་ལས་ཀྱི་ཐུགས་ལེ་འབར།ཞེས་སོ།